Έλλιοτ Πέιτζ

Ο **Έλλιοτ Πέιτζ** (*,* γεννηθείς *Έλλεν Πέιτζ*,**' , 21 Φεβρουαρίου 1987, [[Χάλιφαξ]], [[Καναδάς]]) είναι Καναδός ηθοποιός και παραγωγός ταινιών. Αρχικά ήταν γνωστός ως **Έλεν Πέιτζ** πριν κάνει ''[[coming out]]'' ως [[τρανς]] και [[Μη δυαδικό φύλο|μη δυαδικό]] το 2020. Έγινε γνωστός για τον ρόλο του στην ταινία αρχικά και μετέπειτα και τηλεοπτική σειρά ''Pit Pony'' (1997-2000), για τον οποίο έλαβε υποψηφιότητα για το [[Βραβεία Young Artist|Βραβείο Young Artist]], όπως και για τους ρόλους του στη σειρά ''Trailer Park Boys'' (2002) και ''ReGenesis'' (2004). Έχει, επίσης, λάβει αναγνώριση για τον ρόλο του στην ταινία ''Hard Candy'' (2004), για τον οποίο κέρδισε και το βραβείο της [[Ένωση Κριτικών Κινηματογράφου του Ώστιν|Ένωσης Κριτών Κινηματογράφου του Ώστιν]]. 

Η κινηματογραφική του ανακάλυψη έγινε με τον ομότιτλο ρόλο στην ταινία του [[Τζέισον Ρέιτμαν]]  [[Juno]] (2007), για τον οποίο έλαβε υποψηφιότητες για [[Όσκαρ]], [[Βραβεία Βρετανικής Ακαδημίας Κινηματογράφου|βραβείο BAFTA]], Βραβείο [[Broadcast Film Critics Association]], [[Χρυσές Σφαίρες|βραβείο χρυσής σφαίρας]] και [[Βραβεία Σωματείου Ηθοποιών|βραβείο Σωματείου Ηθοποιών.]] Έλαβε έπαινο και για τους ρόλους του στα: ''The Tracey Fragments'' (2007), ''Whip It'' (2009), ''Super'' (2010), ''[[Inception]]'' (2010) και ''Tallulah''. (2016).

Έπαιξε την [[Κατάλογος των μελών X-Men#Kitty Pryde|Kitty Pryde]] στην ταινία ''[[X-Men: Η Τελική Αναμέτρηση]]'' (2006) και ''[[X-Men: Ημέρες ενός Ξεχασμένου Μέλλοντος]]'' (2014). Παρήγαγε την ταινία Freeheld (2015) στην οποία και πρωταγωνίστησε, ενώ έκανε το σκηνοθετικό του ντεμπούτο με το ντοκιμαντέρ There's Something in the Water. (2019). Από το 2019, έχει υιοθετήσει τον ρόλο της Vanya Hangreeves στη σειρά The Umbrella Academy του [[Netflix]].

Τον Φεβρουάριο του 2014 ανακοίνωσε πως είναι [[λεσβία]], ενώ τον Δεκέμβριο του 2020 αποκάλυψε δημόσια ότι αυτοπροσδιορίζεται ως διεμφυλικό άτομο. Έτσι έγινε ο πρώτος ανοιχτά διεμφυλικός άνδρας που εμφανίστηκε στο εξώφυλλο του περιοδικού ''[[Time]]''.

==Πρώτα χρόνια ==
Γεννήθηκε στις 21 Φεβρουαρίου του  1987 στο [[Χάλιφαξ]] από την Μάρθα Φίλποτς, δασκάλα και τον Ντένις Πέιτζ, σχεδιαστή γραφικών. Παρακολούθησε το Halifax Grade School μέχρι το γυμνάσιο και αργότερα το Queen Elizabeth High School. Αφού αποφοίτησε από το Shambhala School το 2005, έζησε στο [[Τορόντο]] για δύο χρόνια σπουδάζοντας στο Vaughan Road Academy, μαζί με τον στενό του φίλο και Καναδό ηθοποιό Μαρκ Ρένταλ.

==Καριέρα==
**1997–2004: Πρώιμο έργο*'

Πρωτοεμφανίστηκε στον κινηματογραφικό φακό στην ηλικία των δέκα ετών όταν πρωταγωνίστησε ως Μάγκι ΜακΚλιν στην τηλεοπτική ταινία *Pit Pony* της [[CBC]]*,* όπου αργότερα εξελίχθηκε σε τηλεοπτική σειρά με τον ίδιο τίτλο (1999-2000). Για τον ρόλο αυτό, έλαβε υποψηφιότητα για [[Βραβεία Young Artist|Βραβείο Young Artis]]<nowiki/>t. Το 2002 υποδύθηκε τον ρόλο της Joanie στην ταινία *Marion Bridge* και της Treena Lahey στην τηλεοπτική σειρά *Trailer Park Boys* (για πέντε επεισόδια).

Είχε επίσης ρόλους στις ταινίες *Touch & Go*, *Love that Boy*, *Homeless to Harvard: The Liz Murray Story* και *Ghost Cat*. Για το τελευταίο, κέρδισε το βραβείο Gemini. Το 2004, πρωταγωνίστησε στο δράμα *Wilby Wonderful*, για το οποίο κέρδισε ένα βραβείο στο Atlantic Film Festival και ήταν υποψήφιος για Genie Award. Την ίδια χρονιά, είχε έναν ρόλο στην πρώτη σεζόν της σειράς *ReGenesis'', ως Lilith Sandström, κόρη ενός από τους πρωταγωνιστές.

## Παραπομπές


Κατηγορία:ΛΟΑΤ πρόσωπα από τον Καναδά
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Τρανς άτομα
Κατηγορία:Μη-δυαδικά άτομα